ສະຫະປະຊາຊາດກ່າວວ່າ ມີການສັງໝູ່ພວກປະທ້ວງ ຢູ່ລີເບຍ
ເຈົ້າໜ້າທີ່ສະຫະປະຊາຊາດ ກ່າວວ່າ ມີລາຍງານວ່າ ມີການສັງຫານໝູ່ພວກປະທ້ວງ ຢູ່ໃນປະເທດລີເບຍ
ຂ້າຫຼວງໃຫຍ່ດ້ານສິດທິມະນຸດຂອງສະຫະປະຊາຊາດ ທ່ານນາງ Navi Pillay ກ່າວວ່າມີລາຍງານວ່າໄດ້ມີ ການສັງຫານໝູ່ເກີດຂຶ້ນຢູ່ໃນລີເບຍ ທີ່ຄວນກະຕຸກຊຸກ ຍູ້ໃຫ້ປະຊາຄົມນາໆຊາດ ເຂົ້າໄປຫາທາງຢຸດຕິການກໍ່ ຄວາມຮຸນແຮງຕໍ່ພວກປະທ້ວງ ທ່ານນາງ Pillay ໃຫ້ການຖະແຫຼງດັ່ງກ່າວ ໃນກອງ ປະຊຸມສຸກເສີນ ຂອງສະພາສິດທິມະນຸດສະຫະປະຊາ ຊາດທີ່ນະຄອນເຈນີວາ ປະເທດສວິສເຊີແລນ ໃນວັນ ສຸກມື້ນີ້ ທ່ານນາງໄດ້ຮຽກຮ້ອງ ໃຫ້ມີການສືບສວນທີ ເປັນອິດສະຫຼະ ກ່ຽວກັບລາຍງານທີ່ວ່າ ມີຊາວລີເບຍ ຫຼາຍໆພັນຄົນໄດ້ຖືກຂ້າ ຫຼືບໍ່ກໍໄດ້ຮັບບາດເຈັບ ໂດຍກຳລັງຮັກສາຄວາມສະຫງົບຂອງ ລີເບຍ ນອກນັ້ນໃນວັນສຸກມື້ນີ້ ເລຂາທິການໃຫຍ່ຂອງອົງການສະຫະປະຊາຊາດ ທ່ານ Ban Ki-moon ຍັງມີກຳນົດທີ່ຈະຖະແຫຼງ ຕໍ່ສະພາຄວາມໝັ້ນຄົງອົງການສະຫະປະຊາຊາດ ຂະນະທີ່ສະພາດັ່ງກ່າວ ເປີດປະຊຸມເພື່ອສົນທະນາຫາລື ໃນການຕອບຮັບຕໍ່ສະຖານະ ການໃນລີເບຍ ລັດຖະມົນຕີການຕ່າງປະເທດຝຣັ່ງ ທ່ານນາງ Michele Alliot-Marie ກ່າວຕໍ່ວິທະ ຍຸຝຣັ່ງ ໃນຕອນເຊົ້າຂອງວັນສຸກມື້ນີ້ວ່າ ຝຣັ່ງຮ່ວມກັບປະເທດອັງກິດ ພວມທຳການ ສະເໜີ ຫ້າມບໍ່ໃຫ້ມີການຂາຍອາວຸດທັງໝົດ ໃຫ້ແກ່ລີເບຍ ທຳການລົງໂທດທາງດ້ານ ເສດຖະກິດ ແລະດຳເນີນມາດຕະການໂດຍສານອາດຊະຍາກຳນາໆຊາດເພື່ອພິຈາລະ ນາການກໍ່ໂທດກຳຕ້ານມະນຸດຊາດຕ່າງໆ ສະຫະພາບຢູໂຣບ ໄດ້ຕັດສິນໃຈໄປແລ້ວເພື່ອກະກຽມການລົງໂທດຮອບໃໝ່ຕໍ່ລີເບຍ ແລະສະຫະລັດກໍເວົ້າວ່າ ຕົນພວມພິຈາລະນາການລົງໂທດ ເຊ່ນດຽວກັນ ໃນວັນພະຫັດວານນີ້ ປະທານາທິບໍດີສະຫະລັດທ່ານບາຣັກໂອບາມາກ່າວວ່າ ທ່ານມີ ຄວາມວິຕົກກັງວົນເປັນທີ່ສຸດ ກ່ຽວກັບການໃຊ້ກຳລັງຂອງລັດຖະບານລີເບຍ ຊຶ່ງທ່ານ ເວົ້າວ່າເປັນການລ່ວງລະເມີດ ຕໍ່ທຸກມາດຕະຖານຂອງຫຼັກປະຕິບັດ ທີ່ເຄີຍເຮັດກັນມາ ຂອງມະນຸດ ຖະແຫຼງການຂອງທຳນຽບຂາວເວົ້າວ່າ ທ່ານໂອບາມາໄດ້ສະແດງຄວາມ ວິຕົກກັງວົນຂອງທ່ານ ໃນລະຫວ່າງການໂທລະສັບໄປຫາພວກຜູ້ນຳຂອງປະເທດອັງ ກິດ ຝຣັ່ງ ແລະອີຕາລີ